CELEX: 32018D1688
Language: el
Date: 2018-11-07 00:00:00
Title: Εκτελεστική απόφαση (ΕΕ) 2018/1688 της Επιτροπής, της 7ης Νοεμβρίου 2018, για τη χορήγηση παρεκκλίσεων στη Σλοβακία όσον αφορά την υποβολή στατιστικών σύμφωνα με τον κανονισμό (ΕΚ) αριθ. 1099/2008 του Ευρωπαϊκού Κοινοβουλίου και του Συμβουλίου για τις στατιστικές ενέργειας [κοινοποιηθείσα υπό τον αριθμό C(2018) 7304] (Κείμενο που παρουσιάζει ενδιαφέρον για τον ΕΟΧ)

9.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 279/38
               
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/1688 ΤΗΣ ΕΠΙΤΡΟΠΉΣ
         της 7ης Νοεμβρίου 2018
         για τη χορήγηση παρεκκλίσεων στη Σλοβακία όσον αφορά την υποβολή στατιστικών σύμφωνα με τον κανονισμό (ΕΚ) αριθ. 1099/2008 του Ευρωπαϊκού Κοινοβουλίου και του Συμβουλίου για τις στατιστικές ενέργειας
         
            
               [κοινοποιηθείσα υπό τον αριθμό C(2018) 7304]
            
         
         (Το κείμενο στη σλοβακική γλώσσα είναι το μόνο αυθεντικό)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚH ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1099/2008 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για τις στατιστικές ενέργειας (1), και ιδίως το άρθρο 5 παράγραφος 4 και το άρθρο 10 παράγραφος 2,
         Εκτιμώντας τα ακόλουθα:
         
                     (1)
                  
                  
                     Έχει υποβληθεί αίτημα από τη Σλοβακία για τη χορήγηση παρεκκλίσεων από την υποχρέωση διαβίβασης στην Επιτροπή (Eurostat) των εθνικών στατιστικών που αναφέρονται στο άρθρο 4 του κανονισμού (ΕΚ) αριθ. 1099/2008. Το αίτημα αυτό αφορούσε την υποβολή στατιστικών σχετικά με το ανανεώσιμο μέρος των βιομηχανικών αποβλήτων και τη θερμότητα του περιβάλλοντος.
                  
               
                     (2)
                  
                  
                     Οι πληροφορίες που υπέβαλε η Σλοβακία δικαιολογούν ότι η συλλογή των εν λόγω στατιστικών θα συνεπαγόταν υπερβολικό φόρτο για τους ερωτηθέντες στο εν λόγω κράτος μέλος, κυρίως επειδή είναι αναγκαία η προσαρμογή των νέων ταξινομήσεων και η ανάπτυξη νέας μεθοδολογίας στις εθνικές στατιστικές τους, ώστε να μειωθεί ο φόρτος που προκαλείται από τη συλλογή και τη μεταγλώττιση των ζητούμενων δεδομένων για τους ερωτηθέντες. Ως εκ τούτου, οι παρεκκλίσεις θα πρέπει να δοθούν.
                  
               
                     (3)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του ευρωπαϊκού στατιστικού συστήματος,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η Σλοβακία θα λάβει τις ακόλουθες παρεκκλίσεις από τις διατάξεις του κανονισμού (ΕΚ) αριθ. 1099/2008:
            
                        α)
                     
                     
                        από την παραγωγή αποτελεσμάτων για το έτος αναφοράς 2017 για το σημείο 5.2.11.6 του παραρτήματος Β σχετικά με τις στατιστικές για την ανανεώσιμη ενέργεια·
                     
                  
                        β)
                     
                     
                        από την παραγωγή αποτελεσμάτων για τα έτη αναφοράς 2017, 2018 και 2019 για τα σημεία 5.2.3, 5.2.6, 5.2.8.1, 5.2.8.2 και 5.2.8.5 του παραρτήματος Β σχετικά με τις στατιστικές για την ανανεώσιμη ενέργεια (που καλύπτουν όλα τα συγκεντρωτικά στοιχεία για τα προϊόντα που ορίζονται στο σημείο 3.5.8.1.7 «Ανανεώσιμο μέρος των βιομηχανικών αποβλήτων» και στο σημείο 3.5.9 «Θερμότητα του περιβάλλοντος» του παραρτήματος Α).
                     
                  
         
            Άρθρο 2
            Η παρούσα απόφαση απευθύνεται στη Σλοβακική Δημοκρατία.
         
         
            Βρυξέλλες, 7 Νοεμβρίου 2018.
            
               
                  Για την Επιτροπή
               
               Marianne THYSSEN
               
                  Μέλος της Επιτροπής
               
            
         
         
            (1)  ΕΕ L 304 της 14.11.2008, σ. 1.